Nafarroako Parlamentuko Mahaiak, 2012ko urriaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Manu Ayerdi Olaizola jaunak aurkeztutako galdera, 2013an Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoaren 11.3 artikuluan jasotako egoeretakoren bat gertatzeko aurreikuspenari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Ekonomia, Ogasun, Industria eta Enplegu Batzordean izapidetzea.

Iruñean, 2012ko urriaren 8an

GALDERAREN TESTUA

Nafarroa Bai parlamentu-taldeari atxikitako foru parlamentari Manu Ayerdi Olaizolak, Legebiltzarreko Erregelamenduan ezarritakoaren babesean, ondoko galdera egin dio Nafarroako Gobernuko Ekonomia, Ogasun, Industria eta Enpleguko kontseilari Lourdes Goicoechea andreari, ahoz erantzun dezan.

• Zure iritziz, Estatuan gertatzen ari al da, eta aurreikusteko modukoa al da 2013an ere gertatzea, Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoaren 11.3 artikuluan jasotako egoeretakoren bat ? Egoera horrek inpakturen bat izan al dezake Nafarroak 2013an eta 2014an betebeharreko defizit-helburuetan eta BPGaren gaineko zorpetzean?

